
Στην Λάρισα σήμερα, την 11  Φεβρουαρίου 2026, ημέρα Τετάρτη και ώρα 12:00, συνήλθε μέσω τηλεδιάσκεψης η τριμελής Επιτροπή αξιολόγησης υποψηφιοτήτων του Τμήματος ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ, η οποία συγκροτήθηκε βάσει της Απόφασης της 74/27-01-2026 συνεδρίασης της Συνέλευσης του Τμήματος Λογιστικής και Χρηματοοικονομικής  του Πανεπιστημίου Θεσσαλίας, αποτελούμενη από τους:
1. Μιχαήλ Νεραντζίδη Αναπληρωτής Καθηγητής, Πρόεδρος της Επιτροπής
2. Αντώνη Περσάκη, Αναπληρωτής Καθηγητής, Μέλος της Επιτροπής
3. Παναγιώτης Τζερεμές, Αναπληρωτής Καθηγητής, Μέλος της Επιτροπής
προκειμένου να αξιολογήσει τις αιτήσεις Ακαδημαϊκών Υποτρόφων του Τμήματος Λογιστικής και Χρηματοοικονομικής για το εαρινό εξάμηνο του ακαδημαϊκού έτους 2025-2026 στο εξής μάθημα:
A. ΑΚΑΔΗΜΑΙΚΟΙ ΥΠΟΤΡΟΦΟΙ για Διδακτικό Έργο σε 
· Χρηματοοικονομική Λογιστική ΙΙ

Τα ακαδημαϊκά κριτήρια για την επιλογή των Ακαδημαϊκών Υποτρόφων είναι τα ακόλουθα:
 
1. Συνάφεια. Εξετάζεται η συνάφεια του συνολικού έργου των υποψηφίων με το υπό προκήρυξη αντικείμενο.
2. Σπουδές. Εξετάζεται η συνάφεια και η βαθμολογία του διδακτορικού διπλώματος των
υποψηφίων με το προς διδασκαλία γνωστικό αντικείμενο. Συνεξετάζονται και μοριοδοτούνται
συναφείς μεταπτυχιακοί τίτλοι σπουδών, μεταδιδακτορικές έρευνες, η ύπαρξη υποτροφιών.
3. Δημοσιεύσεις. Συνυπολογίζονται οι πρωτότυπες δημοσιεύσεις συναφείς με την  προκηρυχθείσα θέση σε διεθνώς αναγνωρισμένα επιστημονικά περιοδικά, βιβλία/μονογραφίες, κεφάλαια σε βιβλία/συλλογικούς τόμους, επιμέλειες επιστημονικών τόμων, εργασίες σε πρακτικά αναγνωρισμένων διεθνών ή εθνικών επιστημονικών συνεδρίων, ανακοινώσεις σε
αναγνωρισμένα επιστημονικά συνέδρια.
4. Διδακτική εμπειρία. Εκτιμάται το διδακτικό έργο στην τριτοβάθμια εκπαίδευση, κατά
προτεραιότητα αυτοδύναμο, ή/και επικουρικό, ανάλογα με τις εκπαιδευτικές ανάγκες των
τμημάτων και τη φύση των προς διδασκαλία μαθημάτων.
5. Ερευνητικό έργο. Εξετάζεται η πιστοποιημένη συμμετοχή σε χρηματοδοτούμενα ερευνητικά
προγράμματα, ή συνεργασία με ερευνητικά ιδρύματα και εργαστήρια σε αντικείμενα συναφή
με το προς διδασκαλία γνωστικό αντικείμενο, ή όπως αυτό τεκμαίρεται από τις δημοσιεύσεις
του υποψηφίου.
6. Επαγγελματικό έργο. Λαμβάνεται υπόψη το αναγνωρισμένο επαγγελματικό έργο που αφορά
το γνωστικό αντικείμενο της προκηρυχθείσας θέσης.
7. Επιστημονική/ακαδημαϊκή αναγνώριση. Εκτιμάται η αναγνώριση του δημοσιευμένου έργου
(συμπεριλαμβανομένων του αριθμού δημοσιεύσεων, h-index, ετεροαναφορών κ.ά),
βραβεύσεις, ευρεσιτεχνίες, μέλος συντακτικών επιτροπών αναγνωρισμένων επιστημονικών
περιοδικών, κριτής αναγνωρισμένων επιστημονικών περιοδικών, μέλος επιστημονικών
επιτροπών αναγνωρισμένων επιστημονικών συνεδρίων.
						
Συνοπτικά, τα κριτήρια επιλογής των υποψηφίων και οι συντελεστές βαρύτητας τους έχουν ως εξής :
	[bookmark: _Hlk94603535]ΚΡΙΤΗΡΙΑ
	ΜΟΝΑΔΕΣ (έως)

	1. Συνάφεια
	25

	2. Σπουδές
	 15

	3. Δημοσιεύσεις
	15

	4. Διδακτική εμπειρία
	15

	5. Ερευνητικό έργο
	10

	6. Επαγγελματικό έργο
	10

	7. Επιστημονική αναγνώριση
	10

	Σύνολο
	100



Σημειώνεται ότι  σύμφωνα με την προκήρυξη «οι υποψήφιοι ακαδημαϊκοί υπότροφοι θα πρέπει να είναι κάτοχοι διδακτορικού διπλώματος συναφούς με το γνωστικό αντικείμενο της θέσης που πρόκειται να πληρωθεί, εκτός αν πρόκειται για γνωστικό αντικείμενο εξαιρετικής και αδιαμφισβήτητης ιδιαιτερότητας, για τα οποία δεν είναι δυνατή ή συνήθης η εκπόνηση διδακτορικής διατριβής κατά τους κανόνες της οικείας τέχνης ή επιστήμης. Επιτρέπεται μόνο κατ’ εξαίρεση, σε περίπτωση που δεν υποβληθούν αιτήσεις από διδάκτορες συναφούς γνωστικού αντικειμένου, να ληφθούν υπόψη αιτήσεις υποψηφιότητας κατόχων μεταπτυχιακού τίτλου σπουδών, αλλά όχι για ανάθεση αυτοδύναμου διδακτικού έργου».
Έπειτα από ενδελεχή ανάγνωση των όρων και των κριτηρίων της πρόσκλησης και του προκηρυχθέντος μαθήματος και με γνώμονα τη διατήρηση υψηλού επιπέδου διδασκαλίας στο πρόγραμμα σπουδών του Τμήματος  Λογιστικής και Χρηματοοικονομικής, η Επιτροπή αξιολόγησε τις υποψηφιότητες ως ακολούθως:

ΕΙΣΗΓΗΣΗ ΓΙΑ ΤΟ ΜΑΘΗΜΑ «ΧΡΗΜΑΤΟΟΙΚΟΝΟΜΙΚΗ ΛΟΓΙΣΤΙΚΗ ΙΙ» 

Υπέβαλαν υποψηφιότητα (με αλφαβητική σειρά) οι εξής:
· [bookmark: _Hlk94603691][bookmark: _Hlk94603144]7225/05-02-2026
· 7977/09-02-2026
· 6078/02-02-2026
· 7527/06-02-2026
· 7743/06-02-2026
· 7983/09-02-2026
· 6080/02-02-2026
Η Επιτροπή, έπειτα από ενδελεχή ανάγνωση των όρων και των κριτηρίων της πρόσκλησης και του αντικειμένου του προκηρυχθέντος μαθήματος, έλεγξε την πληρότητα των αιτήσεων και σημειώνει ότι σύμφωνα με την προκήρυξη «οι υποψήφιοι θα πρέπει να είναι κάτοχοι διδακτορικού διπλώματος συναφούς με το γνωστικό αντικείμενο της θέσης που πρόκειται να πληρωθεί, εκτός αν πρόκειται για γνωστικό αντικείμενο εξαιρετικής και αδιαμφισβήτητης ιδιαιτερότητας, για τα οποία δεν είναι δυνατή ή συνήθης η εκπόνηση διδακτορικής διατριβής κατά τους κανόνες της οικείας τέχνης ή επιστήμης. Επιτρέπεται μόνο κατ’ εξαίρεση, σε περίπτωση που δεν υποβληθούν αιτήσεις από διδάκτορες συναφούς γνωστικού αντικειμένου, να ληφθούν υπόψη αιτήσεις υποψηφιότητας κατόχων μεταπτυχιακού τίτλου σπουδών, αλλά όχι για ανάθεση αυτοδύναμου διδακτικού έργου».
Από τον έλεγχο των υποβληθέντων βιογραφικών σημειωμάτων, προκύπτει ότι οι υποψήφιοι με αρ. πρωτ. 7983/09-02-2026 και 6080/02-02-2026 δεν κατέχουν διδακτορικό τίτλο σπουδών, ο οποίος αποτελεί βασικό τυπικό προσόν της προκήρυξης. Περαιτέρω, η διδακτορική διατριβή του υποψηφίου με αρ. πρωτ.  7977/09-02-2026 εντάσσεται στο γνωστικό αντικείμενο της Χρηματοοικονομικής, το οποίο δεν ταυτίζεται με το προκηρυχθέν γνωστικό αντικείμενο. Κατά συνέπεια, δεν πληροί το προβλεπόμενο από την προκήρυξη βασικό κριτήριο επιλεξιμότητας. 
Ως εκ τούτου, οι ανωτέρω υποψήφιοι δεν πληρούν τα απαιτούμενα τυπικά προσόντα και χαρακτηρίζονται ως μη εκλόγιμοι. 
Τέλος, ο υποψήφιος με αρ. πρωτ. 7743/06-02-2026 υπέβαλε υπεύθυνη δήλωση μέσω της πλατφόρμας gov.gr στις 10/02/2026, με την οποία γνωστοποίησε την απόσυρση της υποψηφιότητάς του.  
Ως εκ τούτου στην αξιολογική κρίση συμμετέχουν οι κάτωθι:
· 7225/05-02-2026
· 6078/02-02-2026
· 7527/06-02-2026



Η Επιτροπή, έπειτα από ενδελεχή ανάγνωση των όρων και των κριτηρίων της πρόσκλησης και του αντικειμένου του αιτούμενου γνωστικού αντικειμένου, αξιολόγησε τις υποψηφιότητες ως ακολούθως:
	[bookmark: _Hlk94606938]ΚΡΙΤΗΡΙΑ
	ΜΟΝΑΔΕΣ (έως)
	7225/05-02-2026
	6078/02-02-2026
	7527/06-02-2026

	1. Συνάφεια
	25
	22
	17
	22

	2. Σπουδές
	15
	13
	13
	15

	3. Δημοσιεύσεις
	15
	7
	9
	12

	4. Διδακτική εμπειρία
	15
	0
	11
	10

	5. Ερευνητικό έργο
	10
	6
	6
	8

	6. Επαγγελματικό έργο
	10
	8
	6
	8

	7. Επιστημονική αναγνώριση
	10
	6
	5
	5

	Σύνολο
	100
	62
	67
	80



7225/05-02-2026
1. Το συνολικό έργο της υποψήφιας κρίνεται ως συναφές με το προκηρυχθέν μάθημα.
2α. Η υποψήφια κατέχει μεταπτυχιακό τίτλο σπουδών στη Διοίκηση Επιχειρήσεων, ο οποίος κρίνεται ως σχετικά συναφής με το προκηρυχθέν μάθημα. 
2β. Η υποψήφια κατέχει διδακτορικό τίτλο σπουδών στη Λογιστική, ο οποίος κρίνεται ως συναφής με το προκηρυχθέν μάθημα.
3. Η υποψήφια έχει τέσσερις (4) δημοσιεύσεις σε επιστημονικά περιοδικά με κριτές, οι οποίες μπορούν να θεωρηθούν συναφείς με το ευρύτερο πεδίο της Λογιστικής Επιστήμης και, κατ’ επέκταση, με το προκηρυχθέν μάθημα.  Επιπλέον, διαθέτει δύο (2) ανακοινώσεις/παρουσιάσεις σε διεθνή και εθνικά συνέδρια, οι οποίες επίσης μπορούν να θεωρηθούν συναφείς με το ευρύτερο πεδίο της Λογιστικής Επιστήμης και με το προκηρυχθέν μάθημα.
4. Η  υποψήφια διαθέτει συνολικά ένα (1) εξάμηνo αυτοδύναμης διδακτικής εμπειρίας στην τριτοβάθμια εκπαίδευση, μετά τη λήψη της διδακτορικής της διατριβής, σε αντικείμενο μη συναφές με το προκηρυχθέν μάθημα.
5. Το συναφές ερευνητικό έργο της υποψήφιας κρίνεται ως περιορισμένο.
6. Το επαγγελματικό έργο της υποψήφιας είναι πολυετές και κρίνεται ως συναφές με το προκηρυχθέν μάθημα.
7. Η επιστημονική/ακαδημαϊκή αναγνώριση της υποψήφιας κρίνεται ως περιορισμένη.

6078/02-02-2026
1. Το συνολικό έργο του υποψηφίου κρίνεται ως σχετικά συναφές με το προκηρυχθέν μάθημα.
2α. Ο υποψήφιος κατέχει δύο μεταπτυχιακούς τίτλους σπουδών. Ο πρώτος είναι στην Τραπεζική και Χρηματοοικονομική και κρίνεται ως σχετικά συναφής με το προκηρυχθέν μάθημα. Ο δεύτερος αφορά την Πρωτοβάθμια Φροντίδα Υγείας και κρίνεται ως μη συναφής με το προκηρυχθέν μάθημα.
2β. Ο υποψήφιος κατέχει δύο διδακτορικούς τίτλους. Ο πρώτος αφορά τη Διοικητική Λογιστική και κρίνεται ως σχετικά συναφής με το προκηρυχθέν μάθημα. Ο δεύτερος αφορά τα πρότυπα συνταγογράφησης και την εκτίμηση του κόστους και κρίνεται ως μη συναφής με το προκηρυχθέν μάθημα. 
2γ. Επιπλέον, ο υποψήφιος έχει εκπονήσει δύο μεταδιδακτορικές έρευνες. Η πρώτη αφορά την καταγραφή και αξιολόγηση δεδομένων κατά τη διάρκεια των δύο ετών της πανδημίας και κρίνεται ως μη συναφής με το προκηρυχθέν μάθημα. Η δεύτερη αφορά τα επιδημιολογικά χαρακτηριστικά και τα αίτια θανάτων πριν και μετά την εμφάνιση της πανδημίας COVID-19 και επίσης κρίνεται ως μη συναφής με το προκηρυχθέν μάθημα.
3. Ο υποψήφιος έχει πέντε (5) δημοσιεύσεις σε επιστημονικά περιοδικά με κριτές, οι οποίες μπορούν να θεωρηθούν συναφείς με το ευρύτερο πεδίο της Λογιστικής Επιστήμης και, κατ’ επέκταση, με το προκηρυχθέν μάθημα. Επιπλέον, διαθέτει αρκετές ανακοινώσεις/παρουσιάσεις σε διεθνή και εθνικά συνέδρια, εκ των οποίων όμως έξι (6) μπορούν να θεωρηθούν συναφείς με το ευρύτερο πεδίο της Λογιστικής Επιστήμης και με το προκηρυχθέν μάθημα.
4. Ο υποψήφιος διαθέτει συνολικά τέσσερα (4) εξάμηνα αυτοδύναμης διδακτικής εμπειρίας στην τριτοβάθμια εκπαίδευση, μετά τη λήψη της συναφούς διδακτορικής του διατριβής, σε αντικείμενα συναφή με το προκηρυχθέν μάθημα.
5. Το συναφές ερευνητικό έργο του υποψήφιου κρίνεται ως περιορισμένο.
6. Το επαγγελματικό έργο του υποψηφίου χαρακτηρίζεται από πολυετή δραστηριότητα στο ευρύτερο πεδίο των Οικονομικών και της Διοίκησης. Ωστόσο, η τεκμηριωμένη επαγγελματική του εμπειρία στη Λογιστική κρίνεται ως περιορισμένη.
7. Η επιστημονική/ακαδημαϊκή αναγνώριση του υποψηφίου κρίνεται ως περιορισμένη.

7527/06-02-2026
1. Το συνολικό έργο της υποψήφιας κρίνεται ως συναφές με το προκηρυχθέν μάθημα.
2α. Η υποψήφια κατέχει μεταπτυχιακό τίτλο σπουδών στη Διοίκηση Επιχειρήσεων, ο οποίος κρίνεται ως σχετικά συναφής με το προκηρυχθέν μάθημα. 
2β. Η υποψήφια κατέχει διδακτορικό τίτλο σπουδών στη Λογιστική, ο οποίος κρίνεται ως συναφής με το προκηρυχθέν μάθημα.
2γ. Η υποψήφια έχει εκπονήσει μεταδιδακτορική έρευνα στη Λογιστική-Ελεγκτική, η οποία κρίνεται ως συναφής με το προκηρυχθέν μάθημα. 
3. Η υποψήφια διαθέτει επτά (7) δημοσιεύσεις σε επιστημονικά περιοδικά με κριτές, οι οποίες μπορούν να θεωρηθούν συναφείς με το ευρύτερο πεδίο της Λογιστικής Επιστήμης και, κατ’ επέκταση, με το προκηρυχθέν μάθημα. Επιπλέον, διαθέτει έντεκα (11) ανακοινώσεις/παρουσιάσεις σε διεθνή και εθνικά συνέδρια, οι οποίες επίσης μπορούν να θεωρηθούν συναφείς με το ευρύτερο πεδίο της Λογιστικής Επιστήμης και με το προκηρυχθέν μάθημα.
4. Η  υποψήφια διαθέτει συνολικά τρία (3) εξάμηνα αυτοδύναμης διδακτικής εμπειρίας στην τριτοβάθμια εκπαίδευση, μετά τη λήψη της διδακτορικής της διατριβής, σε αντικείμενα συναφή με το προκηρυχθέν μάθημα.
5. Το συναφές ερευνητικό έργο της υποψήφιας κρίνεται ως ικανοποιητικό.
6. Το επαγγελματικό έργο της υποψήφιας είναι πολυετές και κρίνεται ως συναφές με το προκηρυχθέν μάθημα.
7. Η επιστημονική/ακαδημαϊκή αναγνώριση της υποψήφιας κρίνεται ως περιορισμένη.

Λαμβάνοντας υπ’ όψιν τους όρους της Πρόσκλησης Εκδήλωσης Ενδιαφέροντος, καθώς επίσης και τη βαθμολογία που έλαβαν οι υποψήφιοι, η τριμελής επιτροπή κατατάσσει τους υποψήφιους για το μάθημα «Χρηματοοικονομική Λογιστική ΙΙ» ως ακολούθως:
1. 7527/06-02-2026
2. 6078/02-02-2026
3. 7225/05-02-2026



Στο παρόν σημείο λήγει η συνεδρίαση της επιτροπής. 



Τα μέλη της τριμελούς επιτροπής αξιολόγησης

